description: "Дневник" препечатва текста в памет на големия полски режисьор от портал "Култура".

title: В памет на Анджей Вайда

maintext:
1
2 [Портал Култура] 1
2 Tatarak
[Портал Култура]
"Дневник" препечатва текста от
В историята на полската култура има едно особено понятие – wieszcz – и то е почти непреводимо – наставник, духовен водач, дори пророк. Така са се обръщали към Адам Мицкевич, Станислав Виспянски или Юлиуш Словацки, голeмите полски национални поети. Дума, която поляците използваха понякога и за своя "полски папа" – Карол Войтила. До смъртта на Анджей Вайда, напуснал този свят на 9 октомври 2016 г., нерядко можеше да се чуе такова определение и за него, може би защото голямата полска поезия ярко се въплъти в неговите филми, защото той, легендата от времето на антикомунистическата "Солидарност", бе смятан за "съвестта на нацията".Анджей Вайда не спря да снима почти до края въпреки здравословните си проблеми. През 2013 г. той завърши своя "Валенса. Човекът от надежда", трета част от цикъла за комунистическата система след "Човекът от мрамор" (1977) и "Човекът от желязо" (1981).През последните години Анджей Вайда създаде и два филма, общото в които е размисълът върху смъртта – "Катин" (2007) и Tatarak (2009, показан на "София филм фест" през 2010 под заглавие "Сладка тръпка"). Публикуваме откъс от едно от последните интервюта на големия полски режисьор пред сп. "Позитив". Моят филм "Канал" (1956) бе първата творба на полската киношкола, а смятам, че "Катин" (2007) е последната. Това е късно сбогуване поради множество причини. Знаех, че много ми се искаше да започна отново. Искаше ми се да видя отново Кристина Янда, но трябваше да й предложа роля и сюжет, които да оправдаят моето предложение. В полската литература има един автор – Ярослав Ивашкевич, чиито женски героини са много подходящи за екрана. Отдавна ми се искаше да екранизирам някой негов текст, но проблемът бе, че текстът, който ми харесваше, бе съвсем кратък. Около двайсетина страници. Нямах обаче желание да работя за телевизията, смятам, че това е губене на време. Не защото телевизионните програми не ми харесват – макар това да е вярно днес – но и поради една по-съществена причина: не исках филмът ми да се гледа само от самотни хора. В това има нещо неестествено. Как мога да знам дали моят филм е добър, или лош, ако го гледам сам. На кинопрожекцията чувам зад себе си нечий смях, някой е видял нещо, което аз не съм забелязал. И това е показателно. Различните възприятия, които се усещат в киносалона, това е съждението, което мога да имам за даден филм. Винаги, когато ходя на кино, сядам близо до изхода, за да мога да си тръгна, ако ми стане скучно! Обичам да усещам публиката зад гърба си, да долавям мислите им и се питам как може да е другояче, щом не правим филмите заради себе си, или поне такъв е моят случай. Ето защо и Tatarak (2009) по новелата на Ивашкевич, един от последните ми филми, е малко по-специален – четиридесет и пет минутна творба за големия екран. Известно е, че един филм в киното трябва да трае поне час и двайсет, час и трийсет минути. Попитах моя кардиолог не е ли чел някаква лекарска новела, която да мога да пренеса на екрана. Той ми препоръча разказ на големия унгарски писател Шандор Мараи, написан тъкмо в духа на онова, което търсех. Ала все още нямах достатъчно материал и се сетих за нещо, разказано ми преди време от една актриса. Реших да събера тези три елемента и да направя филм. След като заснех частта, вдъхновена от Ивашкевич, а сетне и тази по Мараи, Кристина Янда ми донесе петнайсетина страници с молба да ги прочета. Те се отнасяха до един много скръбен и за двама ни момент – болестта и смъртта на нейния съпруг Едуард Клосински, невероятен оператор, с когото заедно заснехме "Човекът от мрамор" и "Човекът от желязо", филми, в които играеше самата Кристина. Бях свидетел и на тяхната първа среща, защото светът на киното е твърде малък. Тя бе описала ден след ден, час по час как той си отива от живота. Възхитих се както от смелостта й, така и качествата на предложения от нея текст – това наистина беше литература. Разбрах, че е написала този разказ за мен, защото е искала да знам как се е случило всичко това. Ала тъй като съм режисьор, я попитах следното: "Даваш го само на мен, или искаш да влезе в нашия филм, готова ли си да го кажеш пред камерата?" Тя ми отговори с "да". Тогава разбрах, че тази част на филма ще посветя само на Кристина. Но имах един проблем. В миг видях образа, кадъра, в който тя ще произнесе разказа си, като в картина на Едуард Хопър. Много често по време на курсовете си съм повтарял пред моите студенти, че една картина може да е източник на фантастично вдъхновение за един режисьор; и най-вече творбите на Хопър. На една от неговите картини се вижда жена в хотелска стая в Ню Йорк, приготвила куфарите си. Тя е седнала и най-вероятно чете Библията – каквато има в повечето американски хотели – в очакване на любимия си. Казах си: ето актриса, която след края на снимачния ден се връща в хотела; тя вече мисли над собствения си живот, а не над филма, в който се снима. По време на снимките на филма мъжът на Кристина Янда вече не бе тук, мъжът, когото тя обичаше и на когото дължеше толкова много. Ето защо реших да използвам тази картина на Хопър като декор на сцената. Моят великолепен оператор Павел Еделман избра такъв ъгъл на камерата, от който се виждаше цялата стая. Попитах го: "Какво друго мислиш да правиш?". Отвърна ми: "Нищо. Оставям я така." Очарован бях, че тези дълги кадри, в които Кристина разказва, са заснети само в един дълъг план. Не й позволих да импровизира, помолих я да научи текста си наизуст. Преписах някои неща, премахнах други, но й оставих свободата да произнесе своя монолог. Понякога далеч, близо до прозореца; понякога излиза от полето на камерата и тогава стаята стои празна. Правил съм немалко неща в киното за тези петдесет години, но никога не съм виждал това. Чудесно е да можеш да работиш в киното с такава свобода. С помощта на Кристина изоставих част от сценария и снимах филм, доста по-различен от първоначалния замисъл. От Мараи съхраних някои елементи от историята с рентгеновите лъчи. Ивашкевич пък казва в края на новелата си, че историята му е била разказана от тази жена години по-късно, когато тя е била на смъртно легло. Реших още от самото начало тя да е болна и така историята стана още по-драматична.Може би, защото измених първоначалната си идея и не бях в съгласие със самия себе си. Винаги става така, когато правя добър филм.


title: Ферарио Спасов ще е новият треньор на "Берое"

maintext:
[LAP.bg]
Ферарио Спасов ще подпише договор с "Берое", съобщи Би Ти Ви. Според информацията треньорът се е договорил със старозагорци и ще бъде представен днес.Той идва на мястото на Александър Димитров, който подаде оставка заради слабите резултати . След това с поста беше свързван Любослав Пенев."Берое" започна добре сезона, но след това се получи спад. След 11 кръга съставът е осми с 13 точки, но и мач по-малко.В последните години Спасов беше начело на "Ботев", "Монтана", "Етър" и "Спартак" (Плевен). Най-големият му успех с спечелването на титлата с "Литекс" през 1999 г., а две по-късно взима Купата на България.

fasttext_language: bg


description: Президентът на ФИФА Джани Инфантино обяви, че окончателното решение за разширяването на най-големия футболен форум ще бъде взето през януари.

title: ФИФА е "положително настроена" към световно с 40 или 48 отбора

maintext:
след днешното заседание на съвета на ФИФА.
защити идеята си Инфантино след днешната среща в централата на ФИФА.
Съветът на ФИФА е положително настроен към предложението за увеличаване на участниците в световните първенства. Това заяви президентът на международната футболна федерация Джани Инфантино, който е главен инициатор на идеята.Инфантино предлага формат с 48 отбора, вместо сегашните 32. Предложението му е да има един плейофен кръг от 16 мача. Победителите в тях ще се присъединят към най-високо поставените 16 отбора в груповата фаза на световното. Другият обсъждан вариант е с 40 участници.Oкончателното решение за разширяването на най-големия футболен форум ще бъде взето на конгрес през януари в Цюрих, oбяви ИнфантиноПо думите на швейцареца досегашните разговори са показали, че настроението към идеята сред членовете на съвета "като цяло е положително".Предложението за увеличаване на участниците среща много критики, най-вече от големите футболни сили. Основният мотив е, че това ще намали качеството на първенството.Днес изпълнителният директор на "Борусия" (Дортмунд) Ханс Йоахим Вацке заяви, че това е "пълна лудост". "Какво ще е следващото предложение? 84 отбора? Вижте само каква разлика в силите има в квалификациите. На моменти те са ужасно скучни", каза той."Качеството със сигурност няма да намалее,Да не забравяме, че на последното световно Англия и Италия бяха елиминирани в групите от Коста Рика.""Ако приемаме сериозно нашата мисия за развитие на футбола по целия свят, няма по-голям тласък за всяка страна или регион от класиране за световно първенство", допълни той и даде пример с увеличаването на отборите на европейското първенство от 16 на 24.


description: Кастел Гандолфо е град и община в западната част на Централна Италия. Разположен е в планината Албани над езерото Албано на 24 км югоизточно от Рим в региона Лацио на провинция Рим. Тук се намира и папската лятна резиденция. Градът е смятан за един от най-хубавите италиански градове.

title: Фотогалерия: Папската резиденция в Кастел Гандолфо

maintext: 1/8 снимки в галерията Кастел Гандолфо е град и община в западната част на Централна Италия. Разположен е в планината Албани над езерото Албано на 24 км югоизточно от Рим в региона Лацио на провинция Рим. Известен е най-вече с папската лятна резиденция - доскоро недостъпен за обикновените хора дворцово-парков комплекс, който папа Франциск отвори за посещения.


description: Концентрацията на парникови газове в атмосферата е стигнала рекордни нива през 2015 г., след които изменението на климата навлиза в нова фаза, която може да засегне живота на поколения. Това ще се случи дори и ако правителствата предприемат действия за ограничаване на човешката дейност, водеща до повишаването на температурите. За това предупреди Световната метеорологична организация (СМО) към ООН, предаде "Ройтерс".

title: Парниковите газове са стигнали критични стойности, предупреди ООН

maintext:
Фотограф: Цветелина Николаева
Концентрацията на парникови газове в атмосферата е стигнала рекордни нива през 2015 г., след които изменението на климата навлиза в нова фаза, която може да засегне живота на поколения. Това ще се случи дори и ако правителствата предприемат действия за ограничаване на човешката дейност, водеща до повишаването на температурите. За това предупреди Световната метеорологична организация (СМО) към ООН , предаде "Ройтерс".В световен мащаб концентрациите на въглероден диоксид, основният парников газ, причиняван от човешката дейност, е достигнала до 440 части на милион в атмосферата за пръв път, откакто се води статистика, и е с 44% по-висока от нивата отпреди индустриалната революция."2015 г. постави началото на нова ера на оптимизъм заради Парижкото споразумение за борба с последиците от измененията на климата. Но освен това годината ще остане в историята и с това, че с нея започна нова епоха в борбата с измененията в климата заради достигнатите рекордни концентрации на парникови газове в атмосферата", обяснява генералният секретар на СМО Петери Таалас. "Основният проблем тук е да се премине от политическо обещание към реални действия", заяви той на пресконференция в Женева. "До момента не сме свидетели на съществена промяна в политиките на страните."Прогнозите на СМО са, че концентрацията на въглероден диоксид няма да падне под 400 части през 2016 г. и това ниво ще се задържи още много години.Насищането на атмосферата с парникови газове ще продължи да се увеличава, освен ако светът не спре да използва изкопаеми горива и не започне да засажда дървета, поясняват от организацията.Според Таалас дори ако вредните емисии започнат да намаляват, последствията от изменението на климата като свързаните с него природни бедствия ще продължат да съществуват."Подобрение ще усетим едва около 2060 г., ако започнем с мерките незабавно", предупреждават от СМО.Затоплянето на климата, предизвикано от човешката дейност, често е посочвано като причина за проливните дъждове, продължителните периоди на суша и покачването на нивото на Световния океан.


title: "Лудогорец" взе седма победа и се доближи на точка от "Левски"

maintext:
Шампионите спечелиха с 3:1 срещу "Пирин" в Благоевград
[LAP.bg]
"Лудогорец" спечели четвъртата си поредна и общо седма победа през сезона в Първа лига. Шампионите се наложиха с 3:1 при гостуването си на "Пирин".С трите точки воденият от Георги Дерменджиев отбор събра 22 и се доближи на една от водача "Левски". Благоевградчани са осми с 13.Очаквайте подробности!


title: Германският външен министър: Заплахата от разпадане на ЕС е съвсем реална

maintext:
Фотограф: Valentyn Ogirenko
Разпадането на Европейския съюз (ЕС) е реална възможност, предупреди германският външен министър Франк-Валтер Щайнмайер в интервю, дадено за "Зюддойче цайтунг" и цитирано от ДПА."Финансовата криза, мигрантската вълна към Европа шокът от британския референдум доведоха до сериозна турбуленция в блока", казва Щайнмайер пред вестника.Според министъра събитията от последните години, заради които все повече държави членки поставят под въпрос политиката на европейските институции в Брюксел, са показали по достатъчно категоричен начин, че политическото статукво, което мнозина са имали за даденост, сега отново е поставено под съмнение.Щайнмайер коментира, че крайнодесните популисти се възползват от тези страхове и посочват неуспехите на ЕС в социалните политики, за да печелят подкрепа."Дори и най-твърдите поддръжници на европейския проект виждат, че ние трябва отново да убедим хората в него и това трябва да се случи извън кулите от слонова кост, в които работят европейските чиновници. Ако не можем да оценим значимостта на ЕС, тогава европейският проект няма как да отиде на добре."


title: Европейската сонда на Марс мълчи, в ESA се опасяват от най-лошото

maintext:
Рисунка, който илюстрира как би трябвало да изглежда успешното спускане на апарата на Марс. Встрани е парашутът, забавил скоростта му в рядката атмосфера.
Копие на "Скиапарели" с дюзите (на преден план) на устройството, което трябваше да забави падането в последните секунди.
Апаратът има енергия само за няколко дни.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Двигателите, които трябваше да забавят апарата "Скиапарели" в последните метри от спускането му на Марс, са работили по-кратко от планираното. Това кара специалистите от Европейската космическа агенция (ESA) да се опасяват от най-лошото – тежкият почти 600 кг робот се е разбил.Спускането в сряда отне по-малко от 6 минути и трябваше сондата да се забави от 21 000 км/ч на под 5 м/сек., за да бъде успешен едва вторият опит на европейски учени да изпратят изследователски уреди на повърхността на Червената планета.След като изтече времето за спускане, настъпи мълчание и до момента "Скиапарели" не е изпратил сигнал, потвърждаващ, че всичко е наред и е готов да изпълни мисията си. Андреа Акомацо, ръководител на операциите в ESA, заяви пред журналисти, че орбитални апарати са минали два пъти над района, където би трябвало да е лъскавият диск, но "Скиапарели" мълчи.Последният сигнал е 50 секунди преди планираното достигане на повърхността.Ако се потвърди най-лошото, това ще е повторение на неуспеха на британците с Beagle 2, изпратен от орбиталния апарат Mars Express през 2003г. Той достигна здрав повърхността, но не успял да разгъне соларните си панели на Марс. "Скиапарели" може дори да не е приключил успешно спускането.Така ще се потвърди и тоталното господство на американците в мисиите до Марс.NASA остава единствената агенция, успяла да спусне робот на повърхността на планетата и да получи научна информация от него.СССР първи спусна сондата си "Марс 3" през декември 1973 г., но тя работи само 14.3 секунди и изпрати изображение, което и до днес не е разшифровано.Американците получиха първи ясен кадър на повърхността, изпратен през 1976 г. от мисията им Viking. След това NASA още 6 пъти успешно е спускала свои апарати на Марс."Скиапарели" е част от програмата ExoMars, изпълнявана съвместно с Русия. Целта е да се събере информация по време на спускането за евентуално изпращане на подвижен робот около 2020 г.Засега успешна е само орбиталната мисия с апарата Trace Gas Orbiter.Акумулаторите на "Скиапарели" ще се изчерпят след няколко дни.


title: Дзуджаджао - Венеция до Шанхай, част I

maintext:
1/4 снимки в галерията Миналият януари в Шанхай се спучи топъл (9-16С), с много слънчеви дни. След четири седмици на нови срещи със стари приятели, музеи, паркове, храмове, незабравими кулинарни приключения и пътувания до Хангдзоу, Судзоу, о-в Хайнан и старата столица Нанджин, напускаме 25-милионния мегаполис и се отправяме към 60-хилядния Дзуджаджао (Zhu Jia Jiao/Zhujiajiao, pinyin, "селището на семейство Дзу"). Закачливо, претенциозно, гордо или с идеи за маркетинг градът е наричан "Китайската Венеция". Има си и по-поетично име, напълно в духа на доста фантазно-бомбастичната китайска топонимия – Перлен Извор. (При интерес, пътеписът може да има следваща част- класическата кит. градина Kezhi в Дзуджаджао)
Градът има 1,800-годишна история, с развито тъкачество и риболов в миналото. Прорязан е от многобройни канали по реката Чинг (Qingpu, pinyin), а отделните му части са свързани с 36 каменни и множество дървени мостове.
Фотограф: bellend


description: Прочутият полски кино- и театрален режисьор Анджей Вайда почина снощи във Варшава на 90-годишна възраст, съобщават полските медии.

title: Почина полският режисьор Анджей Вайда

maintext:
Фотограф: Agencja Gazeta
Прочутият полски кино- и театрален режисьор Анджей Вайда почина снощи във Варшава на 90-годишна възраст, съобщи БТА като се позова на полските медии и световни агенции.Режисьорът на "Човекът от желязо", "Човекът от мрамор", "Катин", "Лех Валенса" и много други филми за сложната история на Полша почина от белодробна недостатъчност, след като бе приет в болница от няколко дни и бе в медикаментозна кома.Вайда е роден през 1926 г. в Сувалки. Баща му Якуб е полски офицер, убит в Катин.Анджей Вайда учи в Академията за изящни изкуства в Краков и след това във Висшето училище за кинематография в Лодз. Първата премиера на филма на младия режисьор - "Поколение", е през 1955 г. Поставил е над 40 спектакъла в различни театри по света. В периода 1981 - 1989 г. е член на консултативния комитет на опозиционния на комунистическия режим профсъюз "Солидарност".Лауреат е на редица престижни награди - Оскар (2000 г.), Сезар, на италианската театрална награда "Луиджи Пирандело", "Златен лъв" на кинофестивала във Венеция, "Златна мечка" на Берлинския международен кинофестивал.


title: "Рома" спечели срещу "Наполи" първия си успех като гост

maintext:
"Вълците" до момента нямаха победа като гост в първенството през този сезон
"Рома" записа първата си победа като гост в Серия А от началото на сезона, след като се наложи с 3:1 срещу "Наполи".Успехът на "вълците" е още по-ценен и заради факта, че неаполитанци са един от основните им съперници за челните места в първенството.След успеха двата тима размениха позициите си в класирането и столичани излязоха втори с 16 точки, докато "Наполи" има 14. Лидерът "Ювентус" е с 18, но и мач по-малко.Първата част не предложи много интересни положения, като гостите успяха да нанесат своя удар две минути преди края благодарение на грешка на съперника. Калиду Кулибали позволи твърде лесно Мохамед Салах да му отнеме топката на тъчлинията отдясно на вратата на "Наполи". Последва пас на египетския нападател към Раджа Наинголан, който хитро пропусна топката за Един Дзеко, който нямаше проблеми да се разпише.Девет минути след подновяването на играта "Рома" вкара втори гол, който също бе дело на Дзеко. Негов автор отново стана Джеко. Босненецът насочи топката в мрежата с глава след центриране от фаул на Алесандро Флоренци.Ирачите на Маурицио Сари обаче показаха, че все още не са се предали и в 58-ата минута намалиха изоставането си. Кулибали се извиси във въздуха след центриране на Фаузи Гулам от ъглов удар и с глава изпрати топката във вратата на "Рома", като кълбото срещна и гредата преди да се озове в мрежата.Четири минути преди края Мохамед Салах сложи точка на спора, след като се озова на добра позиция и прати топката в мрежата с нисък удар, който срещна и лявата греда.


description: България харчи по 80-90 млн. лева на година за неговата издръжка.

title: Борисов заговори за изтегляне на военния контингент от Афганистан

maintext:
Фотограф: Юлия Лазарова
Премиерът Бойко Борисов заговори за изтегляне на военния контингент на България от Афганистан. Поводът - България харчи по 80-90 млн. лева на година за неговата издръжка, а парите могат да се вложат в охрана на границата, откъдето в страната влизат незаконни мигранти, в т.ч. и афганистанци."С Даниел Митов и военният министър много ясно сме поставили нещата за Афганистан. Ние държим там контингент много време, загинаха ни войници - Бог да ги прости, над половин милиард сме дали пари. И ние трябва да настояваме, на 3 октомври това да се решава. Няма смисъл да държим контингента. Ще го вкараме в парламента - да оттеглим контингента", заяви Борисов по време на представянето на кандидатпрезидентската двойка на ГЕРБ днес, но не разясни подробности.По темата за бежанците той заяви, че европейските лидери вече са разбрали, че трябва да си сътрудничим с Турция, тъй като ако мигрантите минат границата, няма кой да ги спре. "С всичките си дипломатически усилия трябва да настояваме войната в Сирия, в Ирак да спре. Особено в Сирия. Виждате по репортажите на телевизията как изглежда Сирия в момента, а шест месеца преди да започнат събитията, беше средна държава. Това не спре ли, десетилетия тези хора не могат да се върнат", заяви Борисов.Изказването на Борисов по темата беше в рамките на събитието, на което беше обявена номинацията на ГЕРБ за предстоящите президентски избори.


title: Моуриньо: Проблем на "Ливърпул" е, че с 65% владение на топката има два удара

maintext: Мениджърът на "Манчестър юнайтед" Жозе Моуриньо реагира в свой стил на въпросите, свързани с представянето на отбора му в мача с "Ливърпул". Срещата на "Анфийлд" завърши без голове, а гостите имаха само 35% владение на топката.За "Юнайтед" това е най-ниският процент притежание в мач от Висшата лига, откакто през 2003 г. Opta прави статистиката."Миналия сезон "Манчестър юнайтед" спечели в мач, в който "Ливърпул" имаше 14 удара, а "Юнайтед" един. Колко удара във вратата имаше "Ливърпул" сега? Два. Два удара при 65% владение - трябва да критикувате тях. Това е техен проблем, не наш", заяви Моуриньо.Според него отборът му е играл перфектно в защита. "Дори вратарят (Давид де Хеа) беше в почивка 90 минути. Той трябваше да направи две спасявания и се справи."Той очаквал "Юнайтед" да бъде по-опасен в случаите, когато е овладявал топката. "Все пак мисля, че имахме добри възможности, както и "Ливърпул". Обичате да казвате, че те са едно от чудесата на света в атака, но те също така са отбор, който се защитава добре и мисли дефанзивно."


description: При непрекъсната линия...

title: Така се изпреварва

maintext:
Тази статия е част от темата "Дневник" и "Гражданите"
В "Новини от вас" публикуваме ваши сигнали в снимки и видео. Изпратете ни новина и вашия коментар. Благодарим!


title: Кабинетът се похвали, че България няма сгрешени европроекти по сближаването с ЕС

maintext:
Илиана Иванова
Фотограф: Надежда Чипева
България е сред държавите без допуснати грешки в управлението на проекти от политиката по сближаване на ЕС. Това се вижда от годишния доклад на Европейската сметна палата за изпълнението на европейския бюджет за 2015 г., който бе представен днес в Министерския съвет от Илиана Иванова, български представител в институцията и председател на втора одитна камара, съобщиха от правителствената пресслужба.
"За втора поредна година при одитираните операции за кохезионна политика в България не бяха открити никакви грешки. За 2015 г. България попада в одитната извадка на Декларацията за достоверност с девет операции за кохезионна политика, а осем операции бяха проверени през предходната година. За целия европейски бюджет общият изчислен процент грешки за този вид политики възлиза на 5.2%, като продължава да бъде сериозно над прага на същественост", коментира Иванова, която е докладчик за глава "Икономическо, социално и териториално сближаване" на документа.
Кохезионната политика – политиката за сближаване на ЕС, е най-големият източник на финансово подпомагане за инвестиции в растеж и заетост, а България е сред държавите-членки, които получават най-много средства за сближаване, допълва вицепремиерът Томислав Дончев.
"Да бъдем изрядни и единствена държава без грешка от всички проверени дейности от кохезионната политика за 2015 г. е знак, че системата у нас работи и институциите ни заслужават доверие", коментира още той, цитиран от пресслужбата на правителството.
По думите му точно сега, в навечерието на преговорите за бюджета на ЕС до 2027 г. и бъдещето на кохезионната политика, изрядността в изпълнението на проектите доказва, че политиката по сближаване постига целта си да балансира и преодолява различията в социалното и икономическото развитие на регионите.
Дончев подчертава още, че България се справя добре в темповете на инвестиции със средства от европейските фондове, подобрявайки значително напредъка в тази сфера, сравнен с този в същия момент от предходния програмен период.
Общият размер на бюджетните разходи на ЕС през 2015 г. възлиза на 142.5 млрд. евро или около 285 евро за всеки европейски гражданин.


title: Наказанието на Ник Кириос ще бъде намалено на три седмици

maintext:
Австралиецът е един от най-скандалните играчи в тура
Ник Кириос се е съгласил да приеме плана на АТП, според който ще трябва да работи със спортен психолог по специално изготвена програма, за да се справи с агресивното си поведение на корта, съобщава пресата в Австралия.Това означава, че наказанието на тенисиста да не играе в турнири ще бъде намалено от осем на три седмици. 21-годишният австралиец бе наказан, след като се скара със зрител по време на мача си от втория кръг на турнира от сериите "Мастърс" в Шанхай.Освен че загуби с 3:6, 1:6 двубоя си с германеца Миша Зверев, Кириос демонстративно напусна корта при едно от разиграванията, а в някои от геймовете правеше всичко възможно да загуби по-бързо, изнервен от случващото се.Очаква се с намаляването на наказанието Кириос да се завърне на корта на 1 януари, когато ще вземе участие в "Хопман къп".


title: Цитат на деня: Тръмп е марионетка на Путин (видео)

maintext: "(Владимир Путин) предпочита да има марионетка за президент на Съединените щати."Това заяви Хилъри Клинтън по адрес на Доналд Тръмп по време на финалния дебат между двамата.Тя каза, че 17 агенции на САЩ да потвърдили връзката между Русия и хакерските атаки срещу американски институции, собствената ѝ партия и отделни американци, както и че данните се подават към "Уикилийкс" за публикуване.Според Клинтън никога досега чужда държава не се е месила така във вътрешните работи и специално в изборите в САЩ.Тръмп, който неведнъж се е изказвал ласкаво за Путин, и този път отказа да приеме, че Русия стои зад хакерските атаки и контраатакува с твърдение, че руският президент би се чувствал по-добре с него, отколкото с Клинтън начело на САЩ."Не се познавам с Путин. Казвал е хубави неща за мен. Той не я уважава, няма респект към нашия президент и ви казвам, че имаме много сериозен проблем", каза кандидатът на републиканците."Е, това е защото той предпочита да има марионетка за президент на САЩ", отвърна Клинтън."Не, ти си марионетката", реагира Тръмп. Според него Клинтън не харесва Путин, защото той "я надхитри в абсолютно всичко".През седмицата Тръмп каза, че ако го изберат, може първата му среща с чуждестранен лидер да е именно с руския президент и то преди да е встъпил в слъжност като американски държавен глава на 20 януари 2017г.В неделя Владимир Путин каза, че страната му не търси конфронтация със САЩ и че не се опитва да влияе на изборите там.


title: Карти ще показват екосистемните услуги в градовете

maintext:
[МОСВ]
TUNESinURB
BG03
2009-2014
Карти ще илюстрират екосистемите в градска среда и техните възможности да предоставят различни услуги - материали, храна, енергия, култура. Те се изготвят на база извършени проучвания и събрани данни по проект, съобщават от пресцентъра на Министерство на околната среда и водите като цитира координаторът на проекта Миглена Жиянски, която представи междинни резултати от изпълнението му.Основната цел на картите е да се използват при планиране и устройство на градските територии, с фокус върху зелената инфраструктура.Картите ще бъдат уеб базирани.. Софтуер ще дава информация за избрани пилотни региони - общините Марица, Варна, Макреш и Карлово.Ще бъдат оценени 100 процента от урбанизираните екосистеми в страната, извън защитените зони от мрежата НАТУРА 2000. Това са населени места, индустриални зони, пътна инфраструктура, градски зелени зони, депа за отпадъци и др.Проектът "За по-добро разбиране на екосистеминте услуги в градска среда чрез оценка и картиране" е финансиран с 540 139 евро, чрез МОСВ като програмен оператор, по Програмана Финансовия механизъм на Европейското иконономическо пространствог.Изпълнява се от Института за гората към БАН, съвместно със Софийския университет "Св. Климент Охридски", фирма "Географика" и Норвежкия институт по биоикономика. Очаква се проектът да приключи през февруари 2017 г.


description: Туристи се припичат под октомврийското слънце на борда на круизния кораб Norwegian Epic.

title: Снимка на деня: По бански през октомври край Марсилия

maintext: 1/1 снимки в галерията Туристи се припичат под октомврийското слънце на борда на круизния кораб Norwegian Epic, който акостира на пристанището в Марсилия, Южна Франция.


description: Тя е обвинена за сключена неизгодна сделка през 2009 г. като председател на управителния съвет на Селскостопанската академия. Според прокуратурата от това е произлязла значителна вреда за академията - от 1 326 671.36 лв.

title: Съдът ще опита да започне делото срещу депутата Светла Бъчварова

maintext:
Депутатът от БСП Светла Бъчварова.
Фотограф: Красимир Юскеселиев
Софийският градски съд (СГС) ще опита да започне делото срещу народния представител от парламентарната група на БСП Светла Бъчварова-Пиралкова. За днес е насрочено открито съдебно заседание по предварително изслушване на страните. Вариантите за развитие след него са няколко - прокуратурата да сключи споразумение с подсъдимата, тя да поиска съкратено съдебно следствие или някоя от страните да иска събирането на допълнителни доказателства, както и съдът да върне делото на прокуратурата за отстраняване на нарушения в обвинителния акт и др. Една от възможностите е да се даде ход на делото или да се определи дата за това.През юни СГС прекрати и върна делото на прокуратурата заради липсващи елементи в обвинението, необоснованост на тезата и недоказаност на вината на обвиняемата. Повече за нарушенията в обвинителния акт четете тук Разпореждането на СГС бе потвърдено и от Апелативния съд Светла Бъчварова е обвинена за сключена неизгодна сделка през 2009 г. като председател на управителния съвет на Селскостопанската академия. Според прокуратурата от това е произлязла значителна вреда за академията - от 1 326 671.36 лв.През април главният прокурор поиска да бъде свален имунитетът на Бъчварова, за да може да започне наказателно производство срещу нея. Тя сама се отказа от него. В момента спрямо нея е взета мярка за неотклонение "Подписка".В периода, докато е оглавявала академията, Министерството на земеделието е предоставило за ползване 9 726.224 дка земеделски земи, намиращи се в землището на селата Стражица и Карвуна.От "Литекс комерс" АД, представлявано от Гриша Ганчев, постъпило предложение за сключване на договор за съвместна дейност с академията.Без решение на управителния съвет Бъчварова е сключила договор за срок от 10 години, като "Литекс комерс" АД е следвало да заплаща 17 500 лева годишно, или по 1.80 лева на декар.Агротехническите и икономическите експертизи, възложени от Софийската градска прокуратура, са доказали, че в същия период арендната цена за районите, в които се намирала предоставената на "Литекс комерс" АД земеделска земя, е от 70 до 80 лева.При реална базова пазарна цена от 70 лева за един декар обработваема земеделска земя за отдадените по договора 9726.224 дка сумата като приход за академията би могла да бъде в размер на 680 835.68 лв., изчисляват от прокуратурата. Така се стига и до сумата от над 1.3 млн. лв., с които се смята, че академията е ощетена.След обвиненията, Светла Бъчварова коментира, че въпросният договор е преподписван няколко пъти.


title: Заболяване отложи процеса срещу депутата Александър Методиев - Бат Сали

maintext:
Александър Методиев (бат Сали) е депутат от ДПС.
Фотограф: Георги Кожухаров
микробус с футболисти от футболния отбор на ромите от Самоков.
Съдът не даде днес ход на делото срещу депутата от ДПС Александър Методиев, известен като Бат Сали, заради заболяване на обвиняемия. Защитата представи медицински документ, от който се разбира че обвиняемият е получил сърдечна криза.Бат Сали трябва да се яви съда в процес за хулиганство и противозаконно възпрепятстване на орган на властта да изпълни задълженията си. На 1 май докато пътувал с кола към Костенец той предприел забраненото тройно изпреварване, не спрял след полицейски сигнал, а после опитал да окаже натиск върху шефа на районното управление и да осуети проверка наПрез септември прокуратурата внесе обвинителен акт срещу народния представител , чийто имунитет преди това беше свален.Пред журналисти прокурор Дойчо Тарев заяви, че не знае дали има умисъл в желанието за отлагане на делото от страна на подсъдимия. Според него няма пречка процесът да започне и в отсъствие на Методиев, което нямало да възпрепятства разкриването на обективната истина. Той не намира основания и в искане за връщане на делото на прокуратурата за доразследване. Прокурорът обясни и че по делото има две експертизи на видеозаписите от случката.


description: С 15 гласа "против" и след двучасов дебат Димитър Узунов, известен от "Яневагейт" като "човека на Борисов", остана представляващ на Висшия съдебен съвет. "За" освобождаването му гласуваха осем от членовете на съвета.

title: Димитър Узунов обвини Панов, че му е забил нож в гърба "дълбоко и болезнено"

maintext:
Фотограф: Анелия Николова
С 15 гласа и след двучасов дебат Димитър Узунов, известен от "Яневагейт" като "човека на Борисов", остана представляващ на Висшия съдебен съвет. "За" освобождаването му гласуваха осем от членовете на съвета.След края на вота Узунов се обърна към председателя на Върховния касационен съд Лозан Панов и заяви:"Можехте да ме питате за писмото на европрокурорите, но вие предпочетохте да ми забиете ножа в гърба, дълбоко и болезнено."Повод за искането на оставката е едноличното решение на Узунов да определи кои членове на съвета ще се срещнат с мисията на прокурорите, които анализират работата на държавното обвинение. Точката беше внесена миналата седмица, но Узунов не я беше включил в официалния дневен ред, а влезе като допълнителна точка. В началото на днешното заседание главният прокурор Сотир Цацаров и членът на ВСС Галя Георгиева предложиха точката да стане първа от дневния ред.Темата беше повдигната преди няколко седмици от Панов, който показа писмото на членовете на съвета.Подробности очаквайте по-късно на www.dnevnik.bg


title: Над 8 хил. бутилки фалшив оцет са спрени от пазара

maintext:
Фотограф: Надежда Чипева
Българската агенция по безопасност на храните изтегли от търговската мрежа 8269 бутилки заместители на оцета, от които 8149 бутилки по 700 милилитра и 120 по 3 литра.
Иззетите продукти не са опасни за хората, но информацията на етикетите им подвежда потребителите.
В сезона на приготвяне на зимнина са извършени 1259 проверки - 29 са в производствени предприятия, 95 в складове за търговия на едро и 1135 в малки и големи магазини.
Инспекторите са констатирали несъответствие, при което винен оцет е етикетиран с обозначение "100 % натурален" и киселинността не е посочена с процентното количество на оцетната киселина, а е посочена в "Алк. % vol".
Установено е и нарушение в етикетирането на кисел продукт, с вложен серен диоксид, с непосочени съставки и недопустима претенция за наличие на витамин С "Ябълков оцет с натурален пчелен мед и витамин С".
По време проверките инспекторите са взели 17 проби за лабораторно изпитване за наличие на синтетични оцветители, както и за установяване на киселинното съдържание на продуктите, изразено в количество оцетна киселина. Резултатите от изследванията показват, че няма отклонения.
При предлаганите видове заместители на оцета (произведени с разредена оцетна киселина Е260), не са констатирани случаи на продукти с вложени неразрешени съставки и добавки в храните.
Какво е оцет
Продуктът с наименование "Винен оцет" следва да е получен единствено чрез оцетно-кисела ферментация на виното. Продуктите с наименования "Ябълков оцет" и "Плодов оцет" трябва да са произведени чрез бактериална ферментация на съответната плодова смес. Киселинното съдържание на винения оцет е минимум 6% (съдържание на оцетна киселина - 60 гр./л ). На плодовите оцети - минимум 4.5 %.
Продуктите, произведени чрез разреждане на оцетна киселина (Е 260), са заместители на ферментиралия оцет и разрешените добавки за влагане в тях са съгласно европейското законодателство. Киселинното им съдържание се посочва чрез процента на концентрация на оцетната киселина в продукта.


description: За младите консерватори в Колорадо бизнесменът е по-малкото зло.

title: Републиканците, които не харесват Тръмп, но ще гласуват за него

maintext:
Еди Кембър, председател на организацията на студентите републиканци в Денвърския университет
Фотограф: Александрина Гинкова
Фотограф: Александрина Гинкова
Морис Спаркман, председател на Федерацията на студентите републиканци в Колорадо
Фотограф: Александрина Гинкова
Повечето са имали други фаворити на първичните избори, споделя Алекс, но сега Тръмп е техният вариант.
Фотограф: Александрина Гинкова
Фотограф: Александрина Гинкова
- Нека си поговорим за президентския дебат. Има ли някой нещо, което би искал да сподели?- пита Еди Кембър.Еди е председател на организацията на студентите републиканци в Денвърския университет. В стаята са около десетина членове на клуба, които се срещат ден след първия дебат между кандидатите за президент Хилъри Клинтън и Доналд Тръмп. Това е част от ежеседмичните сбирки на студентската политическа организация.- Да. Видяхте ли ѝ зъбите?! - казва един от тях на име Морис и стаята се разкикотва. - Изглеждаха откачено. Ти какво мислиш за дебата, Еди?- Беше интересно, в първите 20-30 минути Доналд Тръмп изглеждаше доста президентски, а после се върна към типичния си... забавен образ. Съжалявам, че не говориха толкова за политика, изглеждаха по-заинтересувани едни от друг, отколкото от истинските проблеми. Дъстин, ти имаш ли да кажеш нещо?- Радвам се, че тя му знае първото име, толкова много пъти го повтори. Не знам дали знае фамилията му обаче. Рейчъл, ти какво смяташ?- Бях толкова заета, че не...- Не си го гледала? - възмущава се Морис.- Не.- Напусни. Излез през вратата. Напусни – закача я той, но всъщност никой не изглежда възмутен. Политическият дебат в тази стая е предимно хумористичен и преди седмичната сбирка да свърши, ще изгледаме няколко сатирични видеа, които се майтапят също толкова с Доналд Тръмп, колкото и с Хилъри Клинтън.Младите републиканци в стаята са изправени пред сериозен проблем – почти никой от тях не харесва кандидата на своята партия, но още по-малко харесват демократическите идеи.Федерацията на студентите републиканци в Колорадо, на която е председател Морис Спаркман и от която техния клуб в Денвърския университет е част, е отказала да заеме официална позиция "за" или "против" Тръмп."При свои официални изяви членовете ни имат право да изкажат позицията си против номинирания", уточнява Морис. "Причината е, че в края на краищата искаме да запазим единството си"."Искам да съм сигурен, че сме запазили групата си цялостна и ако за това е нужно да не кажем нещо, което ще вбеси много хора, или да заемем по-неутрална позиция, ще направя именно това. За мен единството е по-важно от подкрепата за един кандидат, който вероятно няма да видим в бъдеще".По думите му за партията може би ще е по-добре Тръмп да загуби. "По-важно е да се запази републиканското мнозинство в Камарата на представителите и в Сената", смята той.На въпрос какво харесва в Тръмп, Морис се засмива и казва: "По-лесно е да кажа какво не харесвам. Не харесвам бомбастичната му натура, не подкрепям идеята му за строеж на стена и депортации (на нелегални имигранти, бел. ред.).""Не приемам подхода му към нелегалната имиграция, не приемам подхода му към бежанската криза в Сирия, не подкрепям липсващия му план за борба с "Ислямска държава", не подкрепям... всъщност не мисля, че той изобщо има план за студентския дълг (бел. ред. - студентските дългове са огромен проблем за младите хора в САЩ и идеите на президентските кандидати за финансирането на висше образование са тема, която живо ги интересува).""Преди четири години имахме двама обикновени политици, а Тръмп е всичко друго, но не и обикновен. Понякога това е нещо хубаво, защото вярвам, че имаме нужда да бъдем леко разтърсени в политически смисъл, особено с всичката политкоректност, която вероятно е едно от най-лошите неща, които се случват на Америка сега", казва Алекс, който носи червена шапка със слогана на Тръмп "Да направим Америка велика отново".Дебатът не е единствената тема на разговор на срещата на младите републиканци – те обсъждат речта на Барак Обама пред общото събрание на ООН, както и спорния проектозакон, който може да позволи на американски граждани да съдят Саудитска Арабия за атаките от 11 септември. Понякога имат гости – политици, които са в кампания или които си търсят стажанти.Сериозните теми се изчерпват за около петнайсет минути и идва време за дозата комедия със сатирични клипове, по време на които студентите взимат на подбив и двамата кандидати. На фразата на Тръмп "Вижте колко добре изглежда косата ми", всички избухват в кикот.Въпреки всички негативи на бизнесмена обаче, те вероятно ще гласуват за него. Повечето са имали други фаворити на първичните избори, споделя Алекс, но сега Тръмп е техният вариант.Победата на Хилъри ще е разочарование не просто защото ще трябва да я търпим 4 или 8 години, а и заради съдиите във Върховния съд , казва той. Те служат доживот и ако тя ги избира, той ще става все по-либерален.Тръмп не е първият ни избор и не стоим зад всяка негова дума, защото не е перфектният кандидат, но всички в тази стая ще гласуват за него, потвърждава Еди. Може да не ми е любимият политик, но той е това, с което разполагаме, съгласна е и Рейчъл.Според Морис разделенията в Републиканската партия, които стават все по-остри в последните седмици, всъщност са повече поколенчески, отколкото идеологически.Средната възраст на републиканците е 57 години и това затруднява младите републиканци, които в бъдеще ще трябва да се съобразяват както с възрастните си съпартийци, а в същото време ще трябва да привлекат нови привърженици, посочва той.Според него старите републиканци са "рейгънистки настроени: Америка трябва да бъде първа, Америка това и Америка онова, ако си демократ, не можем да работим заедно. Младите републиканци са по-отворени към работа с другите. При нас няма толкова дълбока идеологическа основа. По-скоро знаем, че проблемите са еди-какви си, ние искаме едно, те искат друго, така че нека седнем на масата за преговори и да оправим нещата."


description: "Няма граници за развитието на волейбола, няма граници за успеха на спорта и няма граници за това колко хора по света можем да вдъхновим и аз обещавам да помогна на волейбола да разкрие пълния си потенциал", каза Граса.

title: Президентът на международната федерация по волейбол получи нов мандат за 8 години

maintext:
Радостта на Ари Граса след преизбирането му
[fivb.org]
Президентът на Международната федерация по волейбол (FIVB) Ари Граса остава на поста си. Бразилецът беше подкрепен единодушно от петте континентални конфедерации на 35-ия конгрес на организацията в Буенос Айрес.Той получава мандат за още осем години. Граса дойде на власт през 2012 г. и ще управлява до 2024 г.В Буенос Айрес българската федерация беше представена от президента ѝ Данчо Лазаров и от вицепрезидента Любомир Ганев.Граса изтъкна наскоро в интервю за "Капитал", че "волейболът се намира в златната си ера" . Пред присъстващите на конгреса той заяви същото."За мен е чест, че имам престижната възможност да надграждам този голям успех и да изведа нашия спорт до дори по-високо. Няма граници за развитието на волейбола, няма граници за успеха на спорта и няма граници за това колко хора по света можем да вдъхновим и аз обещавам да помогна на волейбола да разкрие пълния си потенциал", каза Граса.Бразилецът благодари на световното волейболно семейство, че е повярвало във вижданията му. "Заедно ще направим волейбола номер едно като спорт за забавление на семействата", допълни той.Под ръководството на Граса волейболът ускори развитието си като продукт за телевизиите, а в същото време бяха направени програми за привличане на нови почитатели чрез различни събития.


title: Мария Шарапова: Броя дните до завръщането ми на корта

maintext:
Рускинята ще може да се завърне в игра през април
Руската тенис звезда Мария Шарапова обяви, че няма търпение да се завърне корта, след като научи, че наказанието ѝ за употреба на допинг ще бъде намалено.Правата на рускинята бяха спрени за две години от 26 януари 2016 г. заради нарушаване на антидопинговите правила. Днес обаче Спортният арбитражен съд в Лозана съкрати срока на санкцията с девет месеца - от две години на 15 месеца, което означава, че бившата световна №1 ще може да играе още през април."Тенисът е моята страст и ми липсва. Броя дните до завръщането ми на корта", написа Шарапова в официалния си профил във Фейсбук."Завърщам се и нямам търпение" каза още тениситката в социалната мрежа.


title: Фотогалерия: Времето на Гьокчеада се мери само по степента на загара

maintext:
1/26 снимки в галерията За който търси уединение и спокойствие за почивка далеч от шумните курорти – Гьокчеада е място. Той е най-големият турски остров в Егейско море.
Фотограф: Видка Атанасова


title: Манолев: Някои хора трябва да осъзнаят за кой отбор играят

maintext:
Манолев не скри разочарованието си от поражението
[LAP.bg]
Защитникът на ЦСКА Станислав Манолев остана много разочарован от поражението на своя тим с 0:1 от "Локомотив" (Пловдив)."Допуснахме една детинска грешка. Влязохме в мача малко заспало и лесно ни вкараха гол. Пълна наша глупост. След това мачът стана много труден. Изпуснахме си положенията. Някои момчета трябва да се вземат в ръце и да осъзнаят за кой тим играят", коментира Манолев.Треньорът на отбора Едуард Йорданеску заяви, че поема пълна отговорност за поражението и се оправда с празните трибуни на стадион "Българска армия", който бе затворен за публика заради наказанието на червените."Не чужденците, всички сме в кюпа. Всеки трябва да си направи сметка кой е, какво е. Афектиран съм много. Още не мога да повярвам, че загубихме този мач. Ние сме един отбор. И аз съм виновен, и треньорът е виновен, всички сме виновни. Има разбирателство, но трябва да има резултати, да има резултати", каза още Манолев.


description: Димитров, който е шампион в Стокхолм от 2014 г., ще започне направо от втория кръг. Съперникът му ще е германецът Бенямин Бекер или квалификант.

title: Григор Димитров запазва 18-ото си място преди турнира в Стокхолм

maintext:
Българският тенисист е трети в схемата на турнира в Стокхолм
Българският тенисист Григор Димитров запази позицията си в световната ранглиста. Той продължава да е 18-и в класацията и след турнира от сериите "Мастърс" в Шанхай.Преди седмица на старта Димитров победи тогава 17-ия в света Ришар Гаске , но след това отпадна срещу Вашек Поспишил Българинът се завърна в Европа, където тази седмица му предстои участие в Стокхолм. Той е поставен под номер две в схемата на надпреварата.Димитров, който е шампион от 2014 г., ще започне направо от втория кръг. Съперникът му ще е германецът Бенямин Бекер или квалификант.Начело в световната ранглиста остава Новак Джокович. Шампионът от Шанхай Анди Мъри , намиращ се в много силна форма, се доближава все повече до сърбина.Трети остава швейцарецът Стан Вавринка. Четвърти излезе канадецът Милош Раонич, следван от Кей Нишикори и Рафаел Надал.


description: В последните месеци странна мания обхвана редица държави по света: хора се преобличат като клоуни и се появяват на различни обществени места, за да плашат останалите. Причината все още не е ясна.

title: Страх вместо смях, или защо хората започнаха да се боят от клоуни

maintext: Клоуните и собствениците на циркове в Германия се боят, че едно ново световно явление – изненадващите появи на обществени места на хора, дегизирани със страшни клоунски маски, вреди на имиджа на професията."Клоунът трябва да се свързва със забавление, радост, смях и дори с типичното тромаво ходене", обяснява председателят на Германската асоциация на цирковите трупи Дитер Зеегер пред ДПА. "Предполага се, че хората трябва да се смеят на клоуните. Но с тези атаки те все повече стават синоним на страх и ужас", оплаква се мъжът.Миналата събота човек с клоунска маска е размахвал нож за ужас на пътниците във влак в западната провинция Саарланд, преди да бъде задържан от полицията.Тази седмица германските власти съобщиха, че са получили сигнали за около 370 инцидента с т.нар. страшни клоуни. В последните седмици страната е обхваната от вълна от подобни нападения, като при немалко от тях е проявено опасно насилие.Сигналите, за които хората съобщават, са различни: от това, че са видели лица, дегизирани като клоуни, през съобщения за клоуни с ужасяващи маски, които плашат минувачите, до нападения срещу граждани с ножове или друго оръжие, включително бейзболни бухалки и електрически триони, посочват полицията и съдебните власти.Най-много сигнали за зловещи клоунски нападения са получени в западногермански градове като Дуйсбург, Кьолн и Аахен.В понеделник 16-годишно момче с клоунска маска претърпя спешна операция в Берлин, след като беше намушкано от 14-годишен, когото се опитал да изплаши.Полицията предупреди, че нападенията може да се умножат с наближаването на празника Хелоуин в края на месеца."Онези, които се обличат като клоуни и плашат деца и възрастни, не само нанасят психически травми на жертвите си, но и развалят имиджа на клоуните", оплаква се Клаус Гишен, директор на германската Асоциация на червения нос. Тя изпраща клоуни в болниците, за да повдигат духа на пациентите. "Но ето че терапевтичната сила на клоуните е в опасност заради тези страховити атаки".Наскоро вътрешните министри на германските провинции предупредиха, че хората, маскиращи се като клоуни, за да плашат останалите или да вършат престъпления, са заплашени от затвор.Вълната от хора, които се появяват изневиделица, облечени в страшни циркови маски, вече се наблюдава и в Австрия, Великобритания, Австралия, Нова Зеландия, Швеция и др. Наскоро руското посолство в Обединеното кралство препоръча на гражданите си, които ще пътуват в страната, да са "нащрек" за хора, които се обличат като страшни клоуни, за да се шегуват с околните. Но всъщност тенденцията тръгна от САЩ това лято Всичко започва край град Грийнвил, Южна Каролина, през август, когато полицията започнала да получава сигнали за клоуни, които стоят самотни край пътища, дебнат край обществени перални, както и подмамват деца в гората с лакомства и играчки. Външният им вид напомняше на героя Пениуайз от романа на Стивън Кинг "То" от 1986 г.Впоследствие явлението придоби масовост и подобни необичайни гледки започнаха да се появяват в десетки щати. Тъй като догодина се очаква да се появи нова филмова екранизация на романа на Кинг, се породиха спекулации, че всички тези появявания са част от рекламна стратегия за популяризиране на филма. Създателите обаче категорично отрекоха да имат нещо общо.Междувременно обаче тенденцията придоби такива измерения, че дори в Белия дом вече трябва да отговарят на журналистически въпроси по темата. В началото на октомври прессекретарят на президента Джош Ърнест заяви, че не знае дали Обама е бил брифиран по темата, но че е очевидно, че ситуацията е такава, че правоохранителните органи я следят сериозно.Някои училища в САЩ забраниха на децата да се маскират като клоуни на Хелуин, а полицията в някои щати също издаде подобни предупреждения. Тяхното внимание е повишено, тъй като вече се появиха и инциденти с хора, които нападат дегизираните шегобийци.И въпреки че цялата истерия увеличи продажбите на клоунски костюми доста преди Хелуин, някои търговци се боят, че новата мания ще навреди на бизнеса им. "Хората не трябва да позволяват на страха да им пречи да отбелязват празника, в крайна сметка всички все още свързваме Хелуин с купони и смях", отчита Бьорн Линдерт, управляващ директор на веригата за костюми Deiters.


description: Според ДПС положението в страната е извънредно.

title: ДПС поиска саморазпускане на Народното събрание за предсрочни парламентарни избори

maintext:
Фотограф: Юлия Лазарова
ДПС поиска 43-ият парламент да се събере на извънредно заседание, но за да определи дата за предсрочни парламентарни избори и след това да се разпусне окончателно. Поводът за предложението - изненадващото решение на мнозинството за едномесечна ваканция до президентския вот, което бе прието по идея на "Атака".От началото на новия политически сезон ДПС зове за предсрочни парламентарни избори веднага след президентските."Народното събрание е единственото място за политическите дебати. За ГЕРБ то е цирк, където те играят на криеница и все други са им виновни", заяви днес лидерът на ДПС Мустафа Карадайъ. Според него така управляващите се криели от коментар за променящата се геополитическа обстановка и за протестите на миньорите в Бобовдол, а ситуацията в страната приличала на "необявено извънредно положение". По думите му ситуацията в ГЕРБ била "политически нокдаун", даже "цугцванг".Карадайъ цитира свещените книги, в които пишело "вкупом съгрешиха и вкупом непотребни станаха". И заяви, че депутатите от ДПС биха се подписали в искането на БСП за насрочване на извънредно заседание на парламента, ако дневният ред е за окончателното му разпускане.ДПС призова всички партии да се обявят за честни избори.


title: Парите от Плана "Юнкер" отиват изключително в богатите от ЕС

maintext: Почти всички средства, изразходвани до момента от специалния инвестиционен план на ЕС, известен като Плана "Юнкер", са отишли в 15-те най-богати страни. Останалите 13 по-бедни са привлекли едва 8%.Това сочи доклад на Европейската инвестиционна банка (ЕИБ), цитиран от "Ройтерс".В текста се казва, че най-много от предвидените 315 млрд. евро са се възползвали досега Италия, Испания и Великобритания, която през юни реши да напусне ЕС. Средствата в тези три страни са отишли предимно в проекти за инфраструктура и иновации. Темпото на усвояване върви в крак с планираното приключване на усвояването на фонда в средата на 2018г., т.е. през първата година са реализиране една трета от предвидените средства.Целта на Европейския фонд за стратегически инвестиции (EFSI) с 21 млрд. евро публични средства, създаден през миналото лято, е да привлече и частни средства. За една година, т.е. до края на юни, програмата е генерирала почти 105 млрд. евро инвестиции."Притеснително е обаче, че агрегираният портфейл на EFSI е силно концентриран – 92% са в 15-те западноевропейски страни, известни като EС-15", се казва в доклада. "Това е особено проблематично, тъй като останалите 13 страни са в Централна и Източна Европа."Схемата предвижда 75 млрд. евро да бъдат генерирани чрез финансиране на дребни и средни предприятия. Но и тук Западът доминира – 54% от финансирането през първата година е отишло в този тип компании на Германия, Франция и Италия.Досега средствата от EFSI са отишли основно за генериране на инвестиции в енергийния сектор. На него се падат 46% от цялото финансиране от EFSI на инфраструктура и иновации. "Секторите, които ще се възползват от финансирането, вероятно трябва да бъдат разширени, за да се подобри и достъпът на ЕИБ в страните от групата ЕС-13", препоръчва докладът на банката.


title: Медиите в Англия започнаха "изчисления" какви са заплатите на Бейл и Роналдо

maintext:
За медиите в Англия най-вълнуващата тема е колко печелят британските играчи извън Острова
Вчера "Реал" (Мадрид) официално обяви, че една големите звезди на отбора - Гарет Бейл, е подписал нов шестгодишен договор с клуба.Това предизвика широк отзвук в медиите на Острова, които започнаха да спекулират с това колко е седмичната заплата на уелския национал и дали тя е по-висока от тази на Кристиано Роналдо.Според "Телеграф" случаят е точно такъв. Изданието твърди, че Бейл ще получава по 350 000 паунда на седмица след всички данъци и такси. Според вестника седмичното възнаграждение на Роналдо пък в момента възлиза на 288 000 паунда.Таблоидът "Сън" смята, че сумата е 360 000 паунда на седмица за уелсеца, но със сигурност не е по-висока от тази на Роналдо. Изданието обаче подчертава, че ако е така, заплатата на Бейл ще е равна с тази на капитана Серхио Рамос.Сумата, посочена от "Дейли мейл", пък е близка до посочените от останалите издания. Според ежедневника Бейл ще взима 346 000 паунда на седмица.С 18-те милиона годишна заплата Бейл става третият най-високоплатен футболист в света след Лионел Меси и Кристиано Роналдо, които получават по 19 милиона паунда на година, твърди ежедневникът."Мирър", подобно на "Телеграф", твърди, че Бейл измества Роналдо от първото място по заплата. Изданието твърди, че уелсецът ще получава нетно възнаграждение, възлизащо на 350 000 паунда на седмица. Заплатата на португалеца в момента пък е 290 000 паунда седмично, добавя вестникът.Всички тези сметки обаче могат да се окажат излишни, тъй като се очаква в най-скоро време Роналдо да преподпише с клуба и личните му условия да бъдат променени.


description: Според ген. Съби Събев сериозно да се работи за преодоляване на демографската криза и укрепване на евроатлантическата ориентация на страната

maintext:
[Реформаторския блок]
Кандидатът за президент на Реформаторския блок Трайчо Трайков обеща България да стане нормална държава. Той говори пред делегатите на Третото национално събрание на партията, което се провежда днес във Варна, съобщи партийният пресцентър."Ще станем нормална държава, както беше вашето мото още при създаването ви, когато реформите във важите сектори като образованието, антикорупцията, съдебната реформа, доходите на хората станат факт. Тогава ще ни съдят по това, зад което стоим, а не по това какво говорим. Ние сме достоен член на семейството на европейските свободни народи и в това семейство е ключова задача да ги убедим, че най-добрият път към общия успех е защитата на националните интереси", заяви Трайков и допълни: "Да живее България!".Трайков заяви, че нещото, което го прави силен, е, че доверието в него не е под условие, няма ограничения, нямам скрити началници. "Именно затова ГЕРБ изпитва големи затруднения с номинацията си. Просто никой от кандидатите не приема охотно да излъчи на обществен показ - на поста държавен глава - подчинената си позиция. Подчинена на партията му и на лидера на партията ГЕРБ. Аз не съм в тази позиция и ще бъда отговорен само към българския народ", категоричен бе Трайков.След него пред форума се изказа и ген. Съби Събев, който благодари за подкрепата от ДБГ при номинациите. Приемам номинацията като воински дълг. "Даваме възможност на всички демократи, проевропейски и проатланитчески настроени граждани да имат в наше лице автентичните десни кандидати за президент и вицепрезидент. Ще търсим промяната. България е най-сигурна и защитена в двата съюза – НАТО и ЕС, всичко друго е чист популизъм", заяви ген. Събев. По думите му трябва сериозно да се работи за преодоляване на демографската криза и укрепване на евроатлантическата ориентация на страната.


title: Кабинетът ще приеме ограничения за сделки като тази с царските конюшни

maintext:
Предложението е на регионалния министър Лиляна Павлова.
Фотограф: Юлия Лазарова
авото на областните управители еднолично да се разпореждат с имоти държавна собственост на стойност над 10 000 лв., да бъде ограничено. По предложение на Министерството на регионалното развитие се предвижда подобни сделки да се сключват
7.5 декара в идеалния център на София за сумата от 658 870 лв. За сделката първа алармира БСП, а дни по-късно държавата поиска от съда да развали сделката. Самият Пенев твърди, че се е придържал стриктно към закона.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Министерският съвет ще приеме днес проектопромени в законодателството, с които ще ограничи правомощията на областните управители да сключват приватизационни сделки от типа на тази с царските конюшни в София.С изменение на Закона за държавната собственост се предлага прсамо след консултация с Агенцията за приватизация и следприватизационен контрол, както е за всички видове държавна собственост.Въвеждането на съгласието на изпълнителния директор на Агенцията за приватизация като задължителен елемент от фактическия състав на процедурата по прекратяване на съсобственост произтича от законовите правомощия на агенцията и цели защита на държавния интерес, се посочва в мотивите към законопроекта. В тях се напомня, че агенцията разполага с административен и експертен капацитет да преценява дали при евентуалната продажба частта на държавата е оценена пазарно и дали е защитен държавният интерес. По този начин ще бъдат подпомогнати и областните управители при осъществяване на процедурите по прекратяване на съсобственост, се казва още в мотивите.Бившият областен управител на София Веселин Пенев се принуди да напусне поста си и вече е обвиняем за умишлена безстопанственост след като продаде


title: Ерата "Дюрант" в "Голдън стейт" започна с тежка загуба от "Сан Антонио"

maintext:
"войните" получиха звучен шамар
Стеф Къри и съотборниците му получиха звучен шамар в първия ден от сезона
Големият фаворит за титлата "Голдън стейт уориърс" претърпя тежка загуба с 29 точки разлика при домакинството на "Сан Антонио спърс" в първия ден от сезона в НБА.В дебюта на новото си звездно попълнение Кевин Дюрантслед 100:129.Бившият играч на "Оклахома" откри сметката си с 27 точки и десет борби, но неговият отбор записа най-тежкото си поражение от шест години и половина насам. През април 2009 г. "Голдън стейт" отново загуби с 29 точки разлика срещу "Сан Антонио" - 72:101.Тимът на Стив Кър се оказа напълно неспособен да спре крилата на съперника Кауай Ленърд и Ламаркъс Олдридж и тотално загуби борбата под двата коша, а кошмарната стрелба от тройката допълни лошата вечер на вицешампионите."Получихме здрав юмрук в зъбите. Не знам дали това е добре или зле за нас", заяви след мача крилото на "Голдън стейт" Дреймънд Грийн."Войните" започнаха двубоя с две нови лица в стартовата петица - Дюрант и центъра Заза Пaчулия. Те поведоха с 16:12 в началото на срещата, но "Сан Антонио" отговори със серия от 19:4 и приключи първата четвърт с аванс от 11 точки.Във втората част тимът на Грег Попович отново доминираше и полувремето дойде при резултат 63:46. До края на срещата "шпорите" продължиха да увеличават преднината си, за да запишат първи успех като гост на "Голдън стейт" от две години насам.Ленърд отбеляза рекордните в кариерата си 35 точки, към които добави пет борби и пет откраднати топки. Той вкара 10 от 21 стрелби от игра и не сбърка нито веднъж при 15-те си заставания на наказателната линия.Олдридж добави 29 точки и 14 борби, цели осем от които в нападение. Той завърши с 50% успеваемост в стрелбата от игра - 10 от 20. Страхотен мач изигра и Джонатън Симънс, който се включи от пейката с три тройки и общо 20 точки."Ако имаше изход от този мач, който да не съм очаквал, това беше точно този. 29 точки разлика срещу отбор като техния? Определено не го очаквах", коментира ветеранът Ману Джинобили, който се отчете с десет точки и пет борби."Сан Антонио" завърши мача с 55 борби срещу само 35 на съперника, а изненадващо беше много по-ефективен и в стрелбата от далечно разстояние. "Шпорите" вкараха 12 тройки от 24 опита, докато "войните" завършиха с едва седем от 33 опита.Стеф Къри отбеляза скромните за възможностите си три тройки от десет опита и приключи с 26 точки. Клей Томпсън също се представи слабо и се разписа само веднъж за дъгата и завърши с 11 точки. Дреймънд Грийн записа 18 точки, 12 борби, шест асистенции и пет откраднати топки, но това не помогна на отбора му да избегне тежкото поражение."Това ще бъде един грозен видеозапис за гледане. Мисля, че играчите ни са засрамени от представянето си тази вечер. Аз със сигурност съм", заяви треньорът Кър след двубоя."Сан Антонио" показа отлична сработеност, движеше чудесно топката и се защитаваше здраво, докато в играта на "Голдън стейт" нямаше никакъв ритъм и спокойствие. "Мисля, че това е един хубав малък шамар в лицето ни", каза след мача Стеф Къри.


title: Само 2000 билета остават за бенефиса на ансамбъла, продадени са 12 500

maintext:
Гимнастичките са подготвили много изненади за феновете си
[24/7 Entertainment]
Само 2000 билета остават за бенефиса на ансамбъла по художествена гимнастика на 17 ноември от 19.30 ч. в зала "Арена армеец".До момента са продадени около 12 500 пропуска, а организаторите обявиха, че видимостта в съоръжението ще бъде 360 градуса. В залата ще има щанд за сувенири – специални фланелки със снимките на момичетата, както и кът със спечелените от тях награди и трофеи през годините.Триката и музиката на момичетата ще бъдат специално съобразени и изготвени за случая. Ще бъдат представени всички техни съчетания през годините, като това ще стане по особен начин, съобщиха организаторите.Други български гимнастички освен тези от ансамбъла няма да участват в шоуто. Това са петте бронзови медалистки от Рио – Михаела Маевска, Цветелина Найденова, Христиана Тодорова, Ренета Камберова и Любомира Казанова, както и две от момичетата, с които започна пътят на този отбор – Катрин Велкова и Елена Тодорова.Ще присъства и пострадалата преди няколко месеца, но възстановяваща се тяхна съотборничка Цветелина Стоянова. Поканени са да присъстват отборите на Русия и Италия – ансамблите, с които нашите момичета имаха най-голямо съперничество и ги свързва голямо приятелство.


title: Полицията използва сълзотворен газ срещу мигранти край Кале

maintext:
Фотограф: Pascal Rossignol
Френската полиция използва днес сълзотворен газ и водни оръдия срещу мигранти и демонстранти около бежанския лагер в Кале, известен като "Джунглата", предаде Ройтерс.
Около 200 мигранти и петдесетина активисти се бяха събрали под един мост, за да протестират срещу лошите условия в лагера, който президентът Франсоа Оланд се закани, че ще закрие до края на годината.
Полицаите влязоха в стълкновение с мигрантите, опитвайки се да ги изтласкат към намиращия се наблизо лагер, а активистите хвърляха камъни по органите на реда. Други 150 демонстранти бяха потеглили от Париж с четири автобуса, но полицията ги спря на 50 км от Кале.
В Кале през последните две годни се струпаха хиляди мигранти, избягали от войните и нищетата в Афганистан и Сирия. Мнозина от тях се опитват да се качат на влакове или камиони, за да преминат през канала под Ламанша и да попаднат в Обединеното кралство. Съществуването на "Джунглата" предизвиква недоволство сред местните жители и налага постоянно полицейско присъствие в района.


description: ГЕРБ отложи проект на Патриотичния фронт за забрана на предавания на език, различен от българския.

title: ДПС заплаши ГЕРБ, че "патриотари" ще разрушат мостовете между тях

maintext:
Тунчер Кърджалиев
Фотограф: Юлия Лазарова
ДПС предупреди ГЕРБ, че "влизането в капана на патриотари и преходни политици" ще разруши мостовете ѝ с останалите партии. Поводът - забраната за бурките, която бе окончателно приета миналата седмица с гласовете на управляващите , и включените по предложение на Патриотичния фронт (ПФ) в дневния ред днес промени в Закона за радиото и телевизията за забрана на предавания на език, различен от българския, което на практика цели спирането на новините на турски език."Парламентарната група на ДПС заявява, че приетите досега, но и приеманите занапред порочни, недемократични, дискриминационни актове и закони са своеобразен вододел в политическите отношения с ГЕРБ. Спечелването на президентския пост не може да има за залог уязвяване на законни и традиционни обществени отношения, ограничаване на изконни свободи и отнемане на права, в т.ч. и религиозни", заяви от парламентарната трибуна депутатът от ДПС Тунчер Кърджалиев. В декларация от името на парламентарната група той осъди "опитите на за провокиране на ислямофобия" и допълни, че има недалновидна, безперспективна и некоректна игра между ГЕРБ и ПФ, която цели "спечелването на краткотрайни електорални дивиденти от страна на кандидат-президентската националистическа двойка".След декларацията депутатът от ГЕРБ Ирена Соколова предложи проектът за промени в Закона за радиото и телевизията да бъде отложен, тъй като не бил гледан в комисиите. От думите й се разбра, че не е подходящо да влиза в дневния ред преди президентски избори. "За" отлагане гласуваха 93 депутати, 26 бяха "против", а 7 се въздържаха.Зам.-председателят на парламента Красимир Каракачанов (ПФ), който е и кандидат-президент, пък коментира, че договорка между патриотите и ГЕРБ няма, но в ДПС са притеснени от факта, че за първи път от 25 години ще бъдат изхвърлени от мястото на трета политическа сила.


title: Тръгваме на битка за освобождение на България, обяви Каракачанов при старта на кампанията си

maintext:
Фотограф: Юлия Лазарова
"Не тръгваме на една кампания, а на битка за освобождението на България от всички тези набези, от всички онези хора, външни и вътрешни сили, които я поставиха на колене през последните 26 години, каза кандидатът за президент на "Обединени патриоти-НФСБ,ВМРО и Атака" Красимир Каракачанов по време на официалното откриване на предизборната си кампания, предаде "Фокус". Той обяви, че другите кандидати си играят на леви и на десни, говорят за Русия и Америка, а не казват нито една дума за България.Каракачанов каза, че първото му посещение, като президент, ще бъде в Турция, където ясно и директно щял да заяви, че добросъседските отношение зависят от спирането на финансирането на етнически партии в България. Той изрази мнение, че българският президент има достатъчно правомощия, ако има достатъчно воля, сърце и разум да защитава българските интереси."Има вариант, при който едни или други управляващи да не ни слушат, тогава правиш обръщение пред нацията, излизаш на улицата и повеждаш народа", заяви кандидатът за президент.Каракачанов посочи, че ако бъде избран, всеки месец ще бъде свикван Консултативен съвет по национална сигурност. "Досегашните президенти го използваха от дъжд на вятър, колкото да се появят и да ги видят по телевизията", коментира той.


description: Джесика Енис-Хил, която има златен и сребърен олимпийски медали, смята, че това е правилният момент да прекрати кариерата си.

title: "Златното момиче" на британската атлетика обяви оттеглянето си

maintext:
Джесика Енис-Хил има златен и сребърен олимпийски медал
Една от големите звезди в британската атлетика Джесика Енис-Хил обяви, че прекратява кариерата си. Върхът в нея беше спечелването на златния медал в седмобоя от олимпийските игри в Лондон 2012."Късметлийка съм, че имах толкова невероятна кариера в спорта, който обичам, и това беше едно от най-тежките решения за взимане. Но знам, че оттеглянето ми сега е правилният ход", заяви тя в Instagram.Тя допълни, че желанието ѝ е било да се откаже в момент, в който е на върха и в който няма да съжалява за нищо. "Определено мога да го кажа (че е така)", добави британката.Това лято 30-годишната Енис-Хил спечели сребърен медал от игрите в Рио де Жанейро.Състезателката, определяна като "златното момиче" на британската атлетика, беше отличена със спортен оскар след олимпийската си титла


description: Привържениците на ЦСКА се надяват на седма поредна победа срещу сините, докато в "Левски" твърдят, че вечното дерби е в историята.

title: Денят на (не)вечното дерби

maintext:
ЦСКА приема "Левски" в дерби, около което се зароди голям интерес и напрежение
[LAP.bg]
Привържениците на ЦСКА се надяват на седма поредна победа срещу сините, докато в "Левски" твърдят, че вечното дерби е в историята
[LAP.bg]
Групата на ЦСКА: Георги Китанов (в), Александър Конов (в), Станислав Манолев, Божидар Чорбаджийски, Красимир Станоев, Антон Недялков, Рафаел Перес, Кристиян Малинов, Арсенио Нунеш, Кирил Десподов, Диого Виана, Пламен Гълъбов, Александър Георгиев, Преслав Йорданов, Густаво Кулма, Александър Дюлгеров, Руи Педро, Рубен Пинто, Петрус Бумал, Никола Колев
Групата на "Левски": Боян Йоргачевич (в), Иван Чворович (в), Веселин Минев, Виктор Генев, Сърджан Лукин, Симон Сандберг, Александър Александров, Димитър Пиргов, Сашо Александров, Мики Орачев, Георги Костадинов, Джереми де Ноойер, Мехди Бурабия, Роман Прохазка, Франсис Нар, Хеан Деса, Божидар Краев, Антонио Аниете, Бабатунде Адениджи
ЦСКА и "Левски" излизат един срещу друг в среща от десетия кръг в Първа лига. Червените посрещат съперника си на Националния стадион "Васил Левски" днес в 16.30 часа.Дългоочакваният двубой привлече голямо внимание и вече има огромен заряд. Голямото противопоставяне между привържениците на червените и сините стигна ново измерение, като двете страни влязоха в спор "вечно" ли е това дерби (според най-разпространеното определение "дерби" е всеки мач между отбори от един град).От ЦСКА твърдят, че въпреки преструктурирането от това лято новото дружество "ЦСКА-София" е носител на историята и традициите на клуба. И съответно се надяват да продължат серията си срещу "Левски", която спря на шест поредни победи преди ЦСКА да бъде изваден от професионалния футбол.Позицията на "Левски" и привържениците му е на другия полюс. Според сините това е обикновен мач срещу "преобразувано дружество". В стремежа си ясно да покажат отношението си към съперника от "Левски" не поставиха емблемата на ЦСКА в сайта си.Думите на треньора Люпко Петрович обаче доведоха до противоречие с клубната позиция. "Ясно е, че в едно дерби не може да има фаворит. Успех в едно такова дерби ще има отборът, който влезе с по-добра нагласа в него, който желае повече победата и има повече късмет. Мисля, че "Левски" ще изиграе един голям мач и ще прекъсне негативната серия от шест поредни загуби от ЦСКА", каза сръбският специалист."Със сигурност това е специален мач, особено за феновете. Ако за тях това е най-важният мач за сезона, то така е и за мен, и за моите играчи", каза треньорът на ЦСКА Едуард Йорданеску ЦСКА се представя колебливо през сезона. Червените са безгрешни като домакин, но пропуснаха много точки при гостуванията си. Те имат 17 точки, с колкото са третият "Дунав" и "Черно море". "Левски" започна с две равенства, но натрупа седем поредни победи и се утвърди на върха, като продължава непобеден."Все още има много неща, върху които трябва да работим в играта на отбора, както и в организацията, за да стигнем нивото, което търсим. Трябва да бъдем постоянни в своите изяви и резултати, защото до момента редуваме силни със слаби игри, но смятам, че движим нещата в правилната посока", заяви Йорданеску, който вече понесе много критики.ЦСКА ще може да използва Преслав Йорданов в срещата с "Левски". Нападателят се контузи в началото на сезона, но вече е готов да се върне в игра. Капитанът Борис Галчев отново остана извън групата, след като беше отстранен от първия отбор заради "противоречие с един от собствениците".Извън групата на "Левски" останаха привлечените в хода на сезона Илиян Мицански и Галин Иванов. Там попадна перуанецът Хеан Деса.По думите на Петрович дербито е ЦСКА е дипломната работа на "Левски". "Трябва да работим още по-сериозно и ние, и футболистите, а те трябва да са наясно и да знаят как и защо сме стигнали до тази първа позиция, на която сме в момента. Защото сега ни предстои по-трудното – да я задържим и да продължим да печелим следващите си мачове."Информацията на сайта на ЦСКА в петък следобед гласеше, че са продадени малко над 17 хиляди билета (на цена 5 и 12 лева) Полицията обяви, че ще действа строго и ще следи за реда около и по време на мача. От СДВР отрекоха твърденията, че ще са ангажирани само с привържениците на "Левски" и увериха, че ще има еднакъв аршин.По време на мача на пистата ще има минимален брой полицаи и ще се разчита на това стюардите в секторите да се справят с организацията и реда. При необходимост обаче веднага на пистата ще се озоват много повече служители на СДВР, обявиха от дирекцията.Запалянковците на двата отбора подготвят хореографии за срещата. Спортният министър Красен Кралев призова за добро поведение по трибуните и извън стадиона , за да не бъдат отблъснати родителите и децата.Сигурното за този мач е, че ще е за историята. Най-малкото заради факта, че е първият между двата съперника в новосъздадената Първа лига.


description: Като силна и перспективна аутсорсинг дестинация оцени президентът Росен Плевнелиев България при откриването на годишната конференция на Европейската аутсорсинг асоциация за 2016 г. в София. Ще продължаваме да работим за успеха на тази перспективна световна индустрия., увери държавният глава, цитиран от БТА.

title: До 2020 г. заетите в аутсорсинг индустрията в България ще се увеличат с 50%

maintext:
Президентът Росен Плевнелиев откри форума на Европейската аутсорсинг асоциация за 2016 г.
Фотограф: Велко Ангелов
Ще продължаваме да работим за успеха на тази перспективна световна индустрия., увери държавният глава, цитиран от БТА.
Като силна и перспективна аутсорсинг дестинация оцени президентът Росен Плевнелиев България при откриването на годишната конференция на Европейската аутсорсинг асоциация за 2016 г. в София.Форумът се организира за първи път в България след като през 2015 г. страната беше обявена за аутсорсинг дестинация на годината.Президентът посочи, че днес 364 компании работят в аутсорсинг индустрията в България. През 2015 г. 42 000 души са заетите в сектора, като се очаква броят им да достигне до 64 000 души през 2020 г., което е ръст с 50 на сто. Приходите на компаниите в аутсорсинг сектора в страната растат и съставляват 3.4 процента от БВП. 1.4 млрд. евро се генерират като приход от българските аутсорсинг компании, целта е оборотът да се удвои до 2020 г., отбеляза Плевнелиев.Аутсорсинг индустрията, заедно с информационните и комуникационни технологии и автомобилният клъстер в последните четири години се превърнаха в двигателя на индустриализацията на България, напомни Плевнелиев.Тенденциите показват, че аутсорсингът има потенциала да увеличи обхвата си и да се наложи като още по-разпространена бизнес практика през следващите пет години. Според проучване на Националната аутсорсинг асоциация на Великобритания 70 процента от организациите ще разширят обхвата на аутсорсинг бизнеса си през следващите години, 35 процента ще постигнат съществено разрастване на бизнеса си.Министърът на икономиката Божидар Лукарски каза, че най-сериозният риск в средносрочен план за аутсорсинг отрасъла в България е недостигът на квалифицирана работна ръка. При наблюдаваните темпове на растеж и увеличаващите се заети в сектора броят на подходящите за работа кадри става все по-дефицитен, посочи Лукарски и напомни, че дуалното обучение е начинът за излизане от тази криза в пазара на труда.


title: Четири 30-етажни кули ще се издигнат в имот на българската общност в Истанбул

maintext:
Комплексът "Trump Towers" в истанбулския кв. "Шишли" след 4 г. ще има конкурент, ако проектът на българската общност бъде реализиран успешно.
Многофункционален, модерен комплекс, включващ четири 30-етажни кули, подземни паркинги и зелена зона започва да се строи в един от най-големите имоти на българската общност в престижния квартал на Истанбул - "Шишли", съобщава кореспондентът на БТА в града.Собствеността върху терена, с площ от около 70 декара, бе възстановена през 2012 г. в рамките на инициатива на турското правителство с премиер Реджеп Ердоган по това време, припомня агенцията. Брокери го оценяват на 130 млн. долара.Строителството се осъществява съвместно от фондацията на българската екзархия в Истанбул, собственик на имота, и турската строителна компания "Ташяпъ". Предвижда се това да е най-големият комплекс в мегаполиса с обща закрита застроена площ от 540 хиляди кв.м. Там ще се помещават луксозен хотел, офиси, жилища, търговски и спортни съоръжения. Комплексът ще разполага с изложбени и конферентни зали, кино и театрални салони. Намерението на собственика - българската фондация, е там да има и старчески дом.След окончателното завършване на строежа фондацията на българската общност ще бъде административен управител на комплекса и ще получава значителни приходи от наемите, се посочва в публикацията.В рамките на проекта ще бъдат разчистени редица сгради, които се намират в момента в границите на имота. Около 2 хиляди специалисти и работници ще бъдат ангажирани в строителството на 24-часов работен режим.Днес в церемонията по първата копка участваха председателят на Фондацията на българската екзархия в Истанбул Васил Лиязе и консулът на България Ангел Ангелов.


title: Новото "Порше" за пистите

maintext:
[Порше]
[Порше]
[Порше]
[Порше]
"Порше" 911 GT3 Cup е най-новият спортен автомобил на марката, който ще се включи в пистови надпревари от следващата година. Последното поколение на най-произвеждания състезателен автомобил за сериите GT, използва четирилитров, шестцилиндров двигател с мощност 485 конски сили.Новото GT3 Cup предлага по-добри динамични характеристики, по-голяма ефективност, повишена издръжливост и намалени разходи в хода на експлоатацията. Промени в аеродинамиката, отпред и отзад, повишават силата на притискане към пътя, сцепление и цялостното представяне.От предишното поколение на автомобила е взет 184-сантиметровият заден спойлер, като непроменен остава и размерът на гумите – 18 цола, 270 мм отпред и 310 мм отзад. "Порше" GT3 Cup е изградено върху рама от алуминий, стомана и композитни материали, което позволава теглото да е скромните 1200 кг.В същото време защитната клетка за водача е допълнително подсилена, нова разработка са и седалките. На покрива е поставен по-голям люк за евакуация, съобразен с новите изисквания на FIA.911 GT3 Cup се произвежда на същата поточна линия като стандартното 911 в завода на "Порше" в Щутгарт-Зуфенхаузен. Спортните настройки пък се правят в центъра в Вейзах.Преди да бъде доставен на клиентите, всеки автомобил се тества от професионален пилот. От 1998 година насам, са произведени 3031 автомобила 911 GT3 Cup, на базата на моделите 996, 997 и 991.През следващата година, новата генерация на колата ще се използва основно в сериите Porsche Mobil 1 Supercup, Porsche Carrera Cup Deutschland, както и на надпревари в Северна Америка. През 2018 година 911 GT3 Cup ще се включи и в други шампионати.


title: Наследниците на починали да подават данъчни декларации вместо тях, обмисля финансовото министерство

maintext:
Фотограф: Цветелина Белутова
Наследниците на починали да подават данъчни декларации за доходи, получени от тях по граждански договори, обмисля финансовото министерство. В момента смъртта слага край на данъчните задължения, съобщи Би Ти Ви.Има идея дори Националната агенция за приходите (НАП) да налага глоба до 500 лв. за неподадена декларация. Новите правила предстои да бъдат обсъдени от правителството, а след това да бъдат внесени в парламента. Не се съобщава обаче за проект за промени в какъв закон става въпрос и от кога могат да влязат в сила те.Според шефа на бюджетната комисия в парламента Менда Стоянова (ГЕРБ) текстовете ще се прецезират и ще се запише, че декларацията ще се подава само от роднини, които са приели наследство от починалия.Независимият депутат Георги Кадиев, който бе зам.-министър на финансите, твърди, че идеята е спорна, тъй като доходите са лични.


description: Делото срещу депутата от БСП Светла Бъчварова започна днес в Софийския градски съд. Подсъдимата предпочете процесът да протече по съкратената процедура.

title: Делото срещу депутата Светла Бъчварова ще протече по съкратена процедура

maintext:
Фотограф: Надежда Чипева
Делото срещу депутата от БСП Светла Бъчварова започна днес в Софийския градски съд. Подсъдимата предпочете процесът да протече по съкратената процедура, като се отказа от разпит пред съда на 19 от всички 25 свидетели. Адвокат Васил Василев обаче поиска пред съда да бъдат разпитани вещите лица, тъй като експертизите не отговаряли на истината.След като бе изчетен обвинителният акт в залата, Бъчварова заяви: "Разбирам делото и не съм извършила нищо незаконно".Пред журналисти тя заяви, че това, което е направила, е било в полза на Селскостопанската академия и по делото има достатъчно доказателства, които показват това. Тя допълни, че договорът, който е сключила през 2009 г., продължава да действа и днес, като към него дори са добавени два анекса, одобрени от Министерството на земеделието. Бъчварова определи делото като тормоз към нея и отказа да коментира защо прокуратурата я е обвинила толкова години след сключване на сделката.Според нея разликата между пазарните цени, които е приела прокуратурата, и тези, по които е сключен договорът, е некоректна, тъй като определянето на цените е динамично и 2016 г. се различава от 2009 г. По думите й за сравнение трябва да се ползва публичната информация на академията за пазарните и рентните цени, която се е публикувала от 1998 до 2013 г.Делото бе върнато веднъж на прокуратурата заради липсващи елементи в обвинението, необоснованост на тезата и недоказаност на вината на обвиняемата. Повече за нарушенията в обвинителния акт четете тук Светла Бъчварова е обвинена за сключена неизгодна сделка през 2009 г. като председател на управителния съвет на Селскостопанската академия. Според прокуратурата от това е произлязла значителна вреда за академията - от 1 326 671.36 лв.В периода, докато тя е оглавявала академията, Министерството на земеделието е предоставило за ползване 9 726.224 дка земеделски земи, намиращи се в землището на селата Стражица и Карвуна.От "Литекс комерс" АД, представлявано от Гриша Ганчев, постъпило предложение за сключване на договор за съвместна дейност с академията.Без решение на управителния съвет Бъчварова е сключила договор за срок от 10 г., като "Литекс комерс" АД е следвало да заплаща 17 500 лв. годишно, или по 1.80 лв. на декар.Агротехническите и икономическите експертизи, възложени от Софийската градска прокуратура, са доказали, че в същия период арендната цена за районите, в които се намирала предоставената на "Литекс комерс" АД земеделска земя, е от 70 до 80 лв.При реална базова пазарна цена от 70 лв. за един декар обработваема земеделска земя за отдадените по договора 9726.224 дка сумата като приход за академията би могла да бъде в размер на 680 835.68 лв., изчисляват от прокуратурата. Така се стига и до сумата от над 1.3 млн. лв., с които се смята от прокураурата, че академията е ощетена.


title: Фотогалерия: Уникалната регата "Барколана" край Триест

maintext: 1/15 снимки в галерията Общо 1758 яхти участваха 48-ото издание на международната регата "Барколана", която се провежда всяка втора неделя на октомври в залива на Триест


title: Чунчуков счупи костица преди квалификациите на младежките национали

maintext:
Футболистът на "Лудогорец" ще трябва да претърпи операция
[LAP.bg]
Нападателят Цветелин Чунчуков счупи крак по време на тренировката на младежкия национален отбор на България в Стара Загора, съобщи "Гонг".Футболистът на "Лудогорец" веднага беше отведен в местна болница, където му бяха направени медицинските прегледи и бе установено, че има счупена костица в стъпалото.Левият крак на Чунчуков веднага бе наложен с лед и най-вероятно ще трябва да претърпи операция в най-кратки срокове. Все още няма яснота колко дълго време ще трае възстановяването му.Проблемите на селекционера Антони Здравков се задълбочиха, защото в предстоящите европейски квалификации той няма да може да използва и играчите на "Славия" Георги Йомов и Стефан Велков, които също са с контузии.В последните си два мача младежките национали ще се изправят срещу Дания и Румъния у дома, като само две победи могат да ги класират за плейофите за Евро 2017.


description: Вчера около 9.30 часа на път за работа Кънев се разминал с двама мъже пред хотел близо до парламента. Без никакви реплики единият от тях замахнал срещу него и го ударил в лицето. Нападателят посегнал и втори път, но Кънев успял да избегне удар и в корема.

title: Председателят на Хелинкския комитет: И преди са ме обиждали и заплашвали на улицата

maintext:
Красимир Кънев
Фотограф: Анелия Николова
няма никакво съмнение, че атаката над него е резултат от правозащитната дейност на организацията. В четвъртък сутринта той беше нападнат беше нападнат в центъра на София от двама неизвестни мъже.
Вчера около 9.30 часа на път за работа Кънев се разминал с двама мъже пред хотел близо до парламента. Без никакви реплики единият от тях замахнал срещу него и го ударил в лицето . Нападателят посегнал и втори път, но Кънев успял да избегне удар и в корема.
По-късно в четвъртък директорът на европейската програма на международната правозащитна организация "Амнести интернешънъл" Джон Далхуисен осъди нападението над Кънев. До момента не е имало официална информация от МВР във връзка с нападението.
Председателят на Българския хелзинкски комитет (БХК) Красимир Кънев"Атаката беше резултат от една ескалация на обидите и заплахите срещу мен и срещу други членове на нашата организация през последните две години", каза той пред "Нова телевизия". По думите му често получават обиди и заплахи на улицата, в интернет, по имейл. "Една част от тях останаха ненаказани, въпреки че имаше достатъчно доказателства за това", уточни Кънев."Около десетина пъти от 2014 година насам съм бил обект на обиди и заплахи на улицата", каза Кънев пред медиата.


description: Междувременно днес парламентарната група на ГЕРБ внесе в Народното събрание поправки в Изборния кодекс.

title: Делото в Конституционния съд за секциите в чужбина е разпределено на Филип Димитров

maintext:
Фотограф: Цветелина Белутова
Конституционният съд образува
днес
дело
по искане на омбудсмана Мая Манолова за обявяване на противоречие с конституцията на разпоредбите от Изборния кодекс за броя секции в чужбина. Това показва справка на сайта на институцията. За докладчик по делото е определен съдията Филип Димитров.


description: "Вторник ще е ден разделен. Не може в министерски съвет да сте коалиция, а в Народното събрание – опозиция", е заявил Борисов към министрите от РБ.

title: Министри от Реформаторския блок обясниха позициите си пред Борисов (обновена)

maintext: Заглавието на дописката е коригирано. На база изтичащата информация от срещата първоначално беше "Министри реформатори си правят самокритика пред Борисов"."Прав сте господин премиер. Абсолютно безотговорни сме за бежанците, ние, всички политици, пред лицето на голямата вълна. Аз знам усилията ви за бежанците." Това е заявил министърът на отбраната Николай Ненчев на срещата на правителството и подкрепящите го партии, според участник в срещата, която започна в 17.30 часа и продължава повече от два часа и половина.Според едни информации, тя протича в уверения на лоялност от страна на министрите от Реформаторския блок към премиера и лидер на ГЕРБ Бойко Борисов и обяснения от тяхна страна. Според други обаче и двете страни са изразили позициите си и са ги защитавали."Вторник ще е ден разделен. Не може в Министерски съвет да сте коалиция, а в Народното събрание – опозиция", е заявил Борисов към министрите от блока. Във вторник ще има извънредно заседание на парламента, след като се беше разпуснал предизборно до 9 ноември. Борисов дал да се разбере, че знае, какво се говори за него в парламента от министрите от Реформаторския блок. "Страх ли те е, Лукарски? Пиле шарено ли съм, Москов? Кунева, искаш ли да спра парите на учителите, след като ги давам предизборно?", питал риторично Борисов.Според него Реформаторите са излъгали, че депутатите от ГЕРБ са виновни за проблемите, които създаде новият изборен кодекс за президентските избори. "Има предел и за мен той настъпи, или сме заедно, или не сме", казал е още Борисов."Имаме вашата подкрепа и благодарение на нея постигаме резултати. Трябва да намерим начин да продължим", е казала вицепремиерът Меглена Кунева и се оправдала с проблемните отношения в Реформаторския блок.На срещата освен министрите има депутати от ГЕРБ, Патриотичния фронт и Реформаторския блок.Меглена Кунева е обявила още, че след като Радан Кънев за пореден път е обявил, че не подкрепя правителството, трябва да се подпише анекс към коалиционното споразумение.Найден Зеленогорски пък е настоял да се свиква регулярно съвета за развитие. Той е допълнил, че ГЕРБ не трябва да се заиграват с "Атака".


description: Снимка на новия български посланик в Белгия и Люксембург Мая Добрева се разпространява в социалните мрежи със скоростта на вирус.

title: Снимка на деня: Посланик и херцог


title: "Мудис" прогнозира стабилност в икономиката на България

maintext:
Международната агенция "Мудис" (Moody's) потвърди кредитния рейтинг на България и стабилната прогноза.
"Силната фискална позиция, устойчивата икономика и широкият дневен ред за реформи на България поддържат кредитния рейтинг на страната на равнище "Baa2" със стабилна прогноза", се казва в годишен доклад на "Мудис", съобщи международната рейтингова агенция на сайта си, цитирана от БТА.
"Кредитният рейтинг на България е поддържан от дълговите показатели, които са относително благоприятни спрямо други (страни с аналогичен рейтинг), и стабилизирането на външната й позиция", заяви Марко Дзанинели, помощник-вицепрезидент на "Мудис" и съавтор на изследването.
Прогнозира се, че фискалната консолидация ще продължи през тази и през следващата година. "Мудис очаква бюджетният дефицит на България да намалее до 1.3 процента от БВП през 2016 г. и до 0.9 процента през 2017 г. Съотношението дълг-БВП ще се повиши незначително през тази преди да се стабилизира през следващата година и да започне да намалява през 2018 г.
Агенцията прогнозира леко забавяне на реалния икономически растеж на България до 2.8 процента през 2016 и 2017 г. от 3.6 процента през 2015 г. Темповете на нарастване на износа обаче вероятно ще бъдат по-ниски от тези на повишаването на вноса, предупреждава "Мудис".
"Българското правителство ускори своята програма за структурни реформи и постигна напредък в области като здравеопазването, правосъдието, банковото дело, енергетиката и образованието", се отчита в анализа. Според "Мудис" това успешно осъществяване на реформи сигнализира за връщане към политическата стабилност, която ще на свой ред ще подкрепи реалния ръст на БВП.
Агенцията очаква дългът на България да нарасне до своя пик от малко над 26.5 процента от БВП през 2016/2017 г. и да започне да намалява от 2018 г.
"Стрес тестовете, проведени от Българската народна банка, показват силна капиталова позиция и устойчивост на шокове от хипотетични негативни макроикономически развития в банковата система", отбелязва "Мудис". Агенцията очаква този резултат да възстанови доверието във финансовата система на България след фалита на Корпоративна търговска банка през 2014 г.